علمت “كود” أن أعلى معدل عام على المستوى الوطني في الدورة العادية للامتحان الوطني الموحد لنيل شهادة البكالوريا 2021 هو بمسلك العلوم الفيزيائية-خيار فرنسية، وذلك بالأكاديمية الجهوية للتربية والتكوين لجهة مراكش آسفي. ووفق المعلومات التي حصلت عليها “كود”، من مصادر مطلعة، فإن صاحبة هذه المعدل هي التلميذة أمينة زروالي التي كانت تتابع دراستها بمؤسسة الأوائل للتعليم المدرسي بعاصمة النخيل مراكش. المعدل الوطني جابت فيها هاد التلميذة . في مقابل ذلك، اتصلت “كود” بهاد التلميذة المتألقة وعبرت عن فرحتها بهاد النقطة اللّي جابها، مؤكدة بالقول: “مكونتش عارفة أني جبت هاد النقطة حتى اتصلتو بيها وصراحة ماكنونتش منتظرة هاد الإنجاز لكني كنت أتوقع وأنتظر حصولي على معدل مشرف وصافي حقاش خدمت بزاف”. “كود” سولات التلميذة أمينة زروالي على شنو باغية تدير بعد الباك وكشفت لـ”كود” أن عندها جوج اختيارات دبا، وأبرزت أنها تفكر تدير الهندسة المعمارية أو تمشي للطب لكن مزال محسمات هاد الأمر. وبخصوص شكون ساعدها بزاف باش حصلات على أعلى معدل عام على المستوى الوطني، أضافت التلميذة زروالي لـ”كود” قائلة: “كنشكر والدية وأشكر أيضا جميع الأستاذة سواء من قريب أو بعيد”. كما أشارت إلى أن الوالدة ديالها أستاذة فـ التعليم وعاوناتها بزاف وحتى الوالد ديالها الذي يشتغل بالأكاديمية الجهوية للتربية والتكوين بجهة مراكش آسفي قدّم ليها المساعدة. 
خاص. أعلى معدل عام فـ الباك هاد العام مولاتو بنت من مراكش.. التلميذة أمينة زروالي لـ”كود”: مكونتش منتظرة هادشي وها شنو عوّالة اندير بعد الباك